TVIRTINU

 Kauno sporto mokyklos „Startas“

 direktorius

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mantas Raila A. V.

**2020 M. KAUNO MOKYKLŲ ŽAIDYNIŲ**

**SMIGINIO VARŽYBŲ**

**NUOSTATAI**

1. **TIKSLAS IR UŽDAVINIAI**
	1. Plėtoti kūno kultūrą ir sportą tarp miesto bendrojo ugdymo mokyklų mokinių.
	2. Skatinti mokinius sistemingai mankštintis ir sportuoti.
	3. Stiprinti sveikatą per kūno kultūrą ir sportą.
	4. Populiarinti smiginio sporto šaką tarp miesto bendrojo ugdymo mokyklų.
	5. Išsiaiškinti pajėgiausiąs Kauno miesto mokinių smiginio komandas, suteikiant joms galimybę dalyvauti Lietuvos mokyklų žaidynių varžybose.

 **II. ORGANIZATORIAI**

2.1. Kauno sporto mokykla „Startas“.

2.2 Varžybų teisėjai Vidas Grigonis (8 627 87871) ir Sandra Rimkevičiūtė (867313498).

**III. VARŽYBŲ VYKDYMO DATA IR VIETA**

3.1. Varžybos vykdomos sporto mokyklos „Startas“ krepšinio salėje (Miško g.3):

**2020 m. kovo 3 d. (merginos), varžybų pradžia 11.30 val.,**

**2020 m. kovo 4 d. (vaikinai), varžybų pradžia 11.30 val.**

**IV. VARŽYBŲ DALYVIAI IR PROGRAMA**

4.1. Varžybose dalyvauja Kauno miesto bendrojo ugdymo mokyklų merginų ir vaikinų komandos.

4.2. Mokyklą gali atstovauti viena merginų ir viena vaikinų komanda.

4.3. **Komandos sudėtis 2 dalyviai(ės), vienas vadovas (mokytojas) ir teisėjas.**

**4.4. Varžybų dalyviai žaidžia su savo strėlėmis, vilki vienodais sportiniais marškinėliais, avi sportinę avalynę.**

4.5. Už sportininkų drausmę ir elgesį varžybų metu atsako komandos vadovas.

 **4.6. Varžybų dalyviai bus filmuojami ir fotografuojami, medžiaga talpinama internetinėje erdvėje.**

**V. NUGALĖTOJŲ NUSTATYMAS**

5.1. Komandinės varžybos vykdomos vadovaujantis tarptautinėmis klasikinio smiginio (porinio) žaidimo taisyklėmis. Įskaitomi tik į taikinį įsmigusios strėlės taškai.

5.2. Žaidžiamas žaidimas **„301“ su dviguba pabaiga 15 serijų** (kas pirmieji surenka ,,0“) taškų. Žaidžiama porose du prieš du.

5.3. Žaidėjų pramankštai prieš kiekvieną susitikimą prie žaidžiamo taikinio skiriama po vieną seriją kiekvienam žaidėjui.

5.4. Susitikimą pradedanti komanda nustatoma metant strėlę į taikinio centrą. Pirmas meta komandos, esančios aukštesnėje varžybų lentelės vietoje žaidėjas, įregistruotas pirmuoju numeriu. Žaidėjui pataikius į raudonąjį ar žaliąjį taikinio centro sektorių, strėlė ištraukiama. Abiems žaidėjams pataikius į tą patį sektorių ar vienodu atstumu nuo centro tie patys žaidėjai tik atvirkštine tvarka meta pakartotinai. Jei strėlė iškrito, metama kol įsmigs. Žaidimą pradeda komanda, kurios žaidėjo strėlė po metimo yra arčiau centro.

5.5. Susitikimo metu komandos žaidėjai metimus atlieka pagal paraiškos registracijoje pateiktą žaidėjų eilę: (pirmos, t.y. laimėjusios centrą, komandos pirmas žaidėjas, antros komandos pirmas žaidėjas, pirmos komandos antras žaidėjas ir antros komandos antras žaidėjas ir t.t.). Rezultatui prieš lemiamą legą esant lygiam pradedanti komanda nustatoma metimu į centrą. Pirmas meta žaidėjas, laimėjęs metimą į centrą žaidimo pradžioje.

5.6. Pirmajame etape komandos pagal 2019 m. rezultatus rungtyniauja pogrupiuose dviejų minusų sistema iki 2 pergalių. Rungtyniaujama iki 2 laimėtų legų. Jei komandos nebaigia (neužsidaro) po 15 serijų, tai legą laimi komanda, kurios likęs skaičius mažesnis. Jei šie skaičiai vienodi, laimi komanda, kuri pirma pasiekė šį skaičių.

5.7. Į finalinį etapą patenka 1 vietą iškovojusios komandos.

5.8**. Antrajame – finaliniame „301 su dviguba pabaiga“ 20 serijų.**

**VI. APDOVANOJIMAS**

6.1. Komandos nugalėtojos apdovanojamos taurėmis, medaliais, diplomais ir iškovoja teisę dalyvauti Lietuvos mokyklų žaidynių finalinėse varžybose, kurios vyks kovo 13 d. Komandos užėmusios 2-3 vietas apdovanojamos medaliais ir diplomais. Mokytojai garbės raštais.

**VII. PARAIŠKŲ PRIĖMIMO SĄLYGOS**

7.1. Paraiškos registracijoje pateiktas žaidėjų žaidimo eiliškumas nesikeičia iki varžybų pabaigos. Už šį pažeidimą komandai skiriamas pralaimėjimas.

7.2. Paraiškas,patvirtintas mokyklos direktoriaus ir gydytojo su moksleivių pažymėjimais komandų vadovai pateikia varžybų vyr. sekretoriui.

Nuostatus parengė Jurgita Juškienė

Tel. 8 694 74728